Bu mamlakatlar aviatashuvchilari parvozlarni faqat Rosaviatsiya yoki Rossiya TIVning maxsus ruxsatini olganidan keyingina amalga oshirishi mumkin. Foto: RIA Novosti Rosaviatsiya 36 mamlakat samolyotlari uchun maxsus ruxsatsiz Rossiya ustidan parvoz qilishni taqiqladi. Bu haqda Rosaviatsiya xabar qildi. Cheklov Rossiya Ukrainada maxsus amaliyot boshlaganidan so‘ng Rossiya samolyotlari uchun havo kengliklari yopilishiga javoban kiritildi. «Yevropa davlatlarining fuqarolik havo kemalari parvozini amalga oshirishga nisbatan qo‘ygan taqiqiga javob chorasi sifatida 36 mamlakat aviatashuvchilarining parvozlarni amalga oshirishiga cheklov kiritildi», — deyiladi xabarda. Qayd etilishicha, bu mamlakatlar aviatashuvchilari parvozlarni faqat Rosaviatsiya yoki Rossiya TIVning maxsus ruxsatini olganidan keyingina amalga oshirishi mumkin. Avvalroq Yevroittifoq davlatlari, AQSh va Kanada Rossiya samolyotlari uchun havo kengliklarini yopgandi.